paragraph_text: Prema biblijskom izvještaju bila je kći Merarijeva i žena Manašeova, a genealogija joj se proteže kroz 16 naraštaja, te je jedna od najdužih u Starom zavjetu, što govori i o važnosti ovoga lika u predaji. Koristeći svoju ljepotu ona je hrabro namamila Holoferna, zapovjednika Nabukodonozora II., te mu odrubila glavu. Na taj je način izbavila židovski narod od nadolazeće propasti. Usto, njezina je pobožnost i junaštvo imalo poslužiti kao uzor za nasljedovanje.